*Jn12,46 Én világosságul jöttem a világba, hogy aki hisz énbennem, ne maradjon a sötétben.*

A fizikai környezetben szemünk számára a világosság elengedhetetlen ahhoz, hogy sérülések nélkül mozogni tudjunk. Az, hogy látunk még nem jelenti azt, hogy megfelelően tájékozódni is tudunk (ha valaki életében még nem tévedt el, akkor őrá ez a megállapítás nem vonatkozik). Eddig a fizikai szintet vizsgáltuk.

A Biblia vers azonban egyértelműen a szellemi területre vonatkozik. E területen még fontosabb a megfelelő tájékozódás. Szellemi területen nagyon nem mindegy, mit kerülünk el és mit ragadunk meg. Ehhez arra a Világosságra van szükségünk, Aki Maga Jézus. A fenti Biblia vers szerint ez hit által lehet a mienk.

Szükségünk van a Világosságra, szükségünk van Jézusra, hogy életünk teljes legyen! Ma még megtalálható a Megváltó. Jöjj hozzá! *Vadon Gyula*